Source: https://politeia.org.ro/stiri-revista-presei/revista-presei-5-iulie/61984/
Timestamp: 2020-04-08 06:00:55+00:00

Document:
Revista Presei – 5 iulie. “Membrii GRECO trebuie sa se conformeze recomandarilor continute in raportul de evaluare si sa le puna in aplicare in totalitate, in termenul stabilit de GRECO.” | PoliteiaWorld
Home » Stiri / Revista Presei	» Revista Presei – 5 iulie. “Membrii GRECO trebuie sa se conformeze recomandarilor continute in raportul de evaluare si sa le puna in aplicare in totalitate, in termenul stabilit de GRECO.”
Revista Presei – 5 iulie. “Membrii GRECO trebuie sa se conformeze recomandarilor continute in raportul de evaluare si sa le puna in aplicare in totalitate, in termenul stabilit de GRECO.”
05/07/2019 Autor desy.demeter Categorii: Stiri / Revista Presei
Buna dimineata intr-o zi de vineri, 5 iulie! Potrivit meteorologilor, sunt aștepatate averse torențiale de scurtă durată pe arii extinse. Spre seară, norii se vor risipi lăsând cerul senin. În același timp disconfortul termic va fi accentuat în cea mai mare parte a ţării, indicele temperatură-umezeală (ITU) va depăşi pragul critic de 80 de unităţi, iar în zonele de câmpie şi podiş se vor înregistra frecvent temperaturi maxime de 35…37 de grade. In București. vremea va fi instabilă după-amiaza și noaptea, când vor fi înnorări temporar accentuate, intensificări de scurtă durată ale vântului, vijelii, frecvente descărcări electrice și averse, posibil torențiale și grindină. Cantitățile de apă căzute în intervale scurte de timp sau prin acumulare vor depăși 10 – 15 l/mp și izolat 25 l/mp. Valorile termice, desi în scădere față de ziua anterioară, vor caracteriza o vreme călduroasă la amiază, iar disconfortul termic se va menține ridicat. Astfel, temperatura maximă va fi de 32…33 de grade, iar cea minimă de 18…19 grade.
Poate Dancila sa nu respecte recomandarile GRECO? Iata raspunsul institutiei Guvernul a avizat, miercuri, publicarea raportului GRECO, pentru a arata ca “chiar este transparent in ceea ce priveste relatia cu partenerii europeni”, insa mai sunt pasi procedurali de indeplinit pana cand documentul va fi accesibil publicului larg. Mai exact, acum ministrul roman al Justitiei, Ana Birchall, in baza mandatului primit de la Dancila, trebuie sa stabileasca de comun acord cu GRECO, ziua publicarii. Prim-ministrul Viorica Dancila a lasat insa sa se inteleaga ca recomandarile GRECO nu sunt obligatorii si, in orice caz, Sectia Sepciala ramane in picioare.”Vedem ce puncte putem indeplini din raportul GRECO, vedem ce nu putem indeplini. Si Franta are 11 puncte din raportul GRECO pe care nu le-a indeplinit”, a declarat Dancila. Pentru a lamuri problema – daca deciziile GRECO sunt sau nu obligatorii – am intrebat chiar GRECO. Si iata raspunsul primit:”Recomandarile GRECO nu sunt optionale. Atunci cand o tara se alatura GRECO, isi exprima acordul sa se supuna activitatii sale de monitorizare si sa puna in aplicare recomandarile sale. Prin urmare, tarile membre ale GRECO au obligatia legala de a pune in aplicare recomandarile acesteia. Regulamentul de procedura al GRECO art. 30 alineatul (1) este foarte clar atunci cand prevede ca ‘membrii GRECO trebuie sa se conformeze recomandarilor continute in raportul de evaluare si sa le puna in aplicare in totalitate, in termenul stabilit de GRECO‘. Acest lucru se realizeaza prin intermediul presiunilor din partea celorlalti membri si prin evaluari reciproce, care in final conduc la o procedura de conformitate sau, in cazul tarilor care nu fac suficient pentru a pune in aplicare recomandarile, o procedura de neconformitate”, este raspunsul GRECO la solicitarea Ziare.com. Surse consultate de Ziare.com si care au avut acces la rapoartele privind Romania arata ca GRECO critica in termeni duri infiintarea Sectiei Speciale, catalogata drept o “anomalie”, care afecteaza independenta Justitiei si care trebuie desfiintata. Desi desfiintarea sectiei Adinei Florea nu este explicit numita in recomandari, termenul folosit in raportul GRECO privind Sectia Speciala este “to abolish”, potrivit unor surse europene.GRECO isi exprima astfel ingrijorarea fata de atitudinea autoritatilor romane care, in loc sa renunte la SIIJ, au ales mai degraba sa ignore recomandarile anterioare si sa intareasca sectia, inclusiv prin detasarea politistilor in cadrul ei. Mai mult, spun sursele Ziare.com, desi procedura pe Regula 34, adica evaluarea ad hoc, trebuia sa fie inchisa, monitorizarea va continua incluzand Regula 34 si in etapa a patra de evaluare, care priveste coruptia in mediul parlamentar si in sistemul judiciar. Integral: http://www.ziare.com
CCR a amanat si a 4-a oara dezbaterea sesizarilor pe Codurile penale. O respingere l-ar avantaja pe Dragnea CCR a amanat si joi discutiile pe sesizarile depuse de PNL, USR si Klaus Iohannis la legile prin care au fost modificate Codul Penal si Codul de Procedura Penala. Urmatoarea sedinta a Curtii va avea loc pe 10 iulie. Este a 4-a oara cand CCR amana luarea unei decizii. Curtea a avut pe ordinea de zi, in 22 mai, in 28 mai, in 4 iunie si in 26 iunie, obiectiile de neconstitutionalitate a Legii pentru modificarea si completarea Legii nr.286/2009 privind Codul penal, precum si a Legii nr.78/2000 pentru prevenirea, descoperirea si sanctionarea faptelor de coruptie. Obiectiile au fost formulate de deputati apartinand Grupurilor parlamentare ale Partidului National Liberal si Uniunii Salvati Romania, precum si de presedintele Romaniei. De asemenea, Curtea a avut pe ordinea de zi, in aceleasi sedinte, obiectiile de neconstitutionalitate a Legii pentru modificarea si completarea Legii nr.135/2010 privind Codul de procedura penala, precum si pentru modificarea Legii nr.304/2004 privind organizarea judiciara. Obiectiile au fost formulate de deputati apartinand Grupurilor parlamentare ale Partidului National Liberal si Uniunii Salvati Romania, precum si de presedintele Romaniei. De fiecare data dezbaterile au fost amanate. Partidele reclama peste trei sute de modificari “nocive” aduse Codului penal si Codului de procedura penala care vin “in contradictie nu doar cu statul de drept, subrezind politica penala a Romaniei si favorizand infractorii, dar si cu Legea fundamentala”. Semnatarii sesizarilor au invocat atat motive extrinseci, cat si motive intrinseci de neconstitutionalitate si apreciaza ca ambele legi sunt neconstitutionale in ansamblul lor. In cazul modificarilor la Codul penal, de exemplu, USR considera ca legea a fost adoptata cu incalcarea dispozitiilor art. 69 alin. (2) din Regulamentul Camerei Deputatilor, fapt care aduce atingere prevederilor art. 1 alin. (3) si (5) si art. 69 din Constitutia Romaniei. Similar, in cazul legii care amendeaza Codul de procedura penala, a fost incalcat principiul bicameralismului, in conditiile in care Camera Deputatilor, Camera decizionala, a eliminat mai mult de jumatate din amendamentele adoptate de Senat pentru punerea in acord a dispozitiilor declarate neconstitutionale. Integral: http://www.ziare.com
Liviu Avram: Câteva întrebări pe care le naşte decizia CCR privind completele de 3 judecători Decizia prin care Curtea Constituţională a admis sesizarea lui Florin Iordache privind completele de 3 judecători de la Înalta Curte este importantă nu doar prin raportare la cazul individual al lui Liviu Dragnea, aşa cum înclină să facă toată lumea, cât mai ales prin întrebările pe care le rdică şi al căror răspuns îl aşteptăm în motivare, scrie Liviu Avram pe Adevărul.ro În primul rând, Curtea va trebui să explice de ce şi-a încălcat propria decizie, propria jurisprudenţă. Anul trecut, când preşedintele Iohannis reproşa premierului Dăncilă că a plecat în concediu şi l-a lăsat la comandă pe Paul Stănescu fără să-i ceară avizul, Curtea stabilea că prerogativa de a sesiza CCR cu conflict juridic este una exclusivă a titularului prevăzut de Constituţie (a premierului, în acel caz), care în principiu nu este transmisibilă. Curtea explica: în momentul în care premierul pleacă în concediu şi îşi deleagă atribuţiile curente către un alt ministru, acestuia din urmă nu i se deleagă şi atributul de a sesiza CCR. Acest atribut devine transmisibil abia în momentul în care premierul este realmente în imposibilitate obiectivă de a-şi exercita funcţia, iar înlocuirea acestuia cu un alt ministru se face, conform Constituţiei, prin antrenarea voinţei preşedintelui. În momentul în care a plecat în concediu, Liviu Dragnea i-a delegat atribuţiile lui Florin Iordache exact cum a procedat anul trecut şi Viorica Dăncilă cu Paul Stănescu. Constituţia nu prevede, ca în cazul premierului, nicio situaţie în care preşedintele Camerei Deputaţilor să-şi poată delega şi prerogativa exclusivă de sesizare a CCR. Acum, acceptând sesizarea lui Florin Iordache făcută în numele lui Liviu Dragnea, Curtea pare a contrazice ce a spus anul trecut. Şi atunci se pune întrebarea: care dintre deciziile CCR trebuie respectată? Integral: https://www.g4media.ro
Când schimbarea încadrării juridice devine colacul de salvare al rechizitoriului Noțiunea de “încadrare juridică” reprezintă “corespondența dintre fapta materială și norma sau normele legale ce i se aplică”. Astfel, scopul încadrării este de a găsi raportul exact dintre fapta și norma penală. Stabilirea încadrării juridice a faptei este esențială deoarece reprezintă în mod implicit și stabilirea temeiului juridic al răspunderii penale. În caz contrar, dacă o faptă nu se poate circumscrie pe o încadrare juridică penală, respectiva faptă nu va constitui infracțiune. Cu toate acestea, există posibilitatea ca instanța de judecată să schimbe încadrarea juridică inițială. Astfel, noțiunea de “schimbare a încadrării juridice” reprezintă constatarea că un alt text de lege prevede și sancționează fapta penală. Ce se întâmplă în practica judiciară penală în ultima vreme este, însă, îngrijorător. Tot mai multe instanțe se folosesc de această instituție a schimbării încadrării juridice, dar nu în scopul în care aceasta a fost edictată de legiuitor, ci în scopul de a salva un rechizitoriu greșit întocmit de parchet – orice parchet – și pentru a eluda o soluție de achitare care este evidentă în cauză. Această practică a înflorit, în special, după apariția Deciziei Curții Constituționale nr. 405/2016, care a avut ca efect concret dezincriminarea infracțiunii de abuz în serviciu atunci când comportamentul abuziv nu încălca o dispoziție dintr-o lege sau dintr-o ordonanță. Unii spun că este doar o confuzie de percepere a instituției juridice, alții spun că este o modalitate de a susține parchetul, cu orice preț, în lupta anticorupție. Noi spunem doar că un judecător este un pilon între cele două talere ale balanței, cărui i se cere să respecte legea….Fiind în totalitate la discreția instanțelor de judecată, schimbarea de încadrare juridică presupune atât utilizarea cunoștințelor tehnico-juridice pe care numai profesioniștii dreptului le au – respectiv judecătorii – cât și o autocenzurare a limitelor în care această instituție poate fi aplicată. Ce înseamnă în concret această limită? Că instituția schimbării de încadrare juridică este rară, extremă și, mai mereu, în favoarea inculpatului. Noul Cod de procedură penală este gândit astfel: procurorul este singurul care acuză. El stabilește ce încadrare juridică va avea acuzația sa. Apoi judecătorul verifică dacă starea de fapt din probe se verifică în respectiva încadrarea juridică. Dacă nu, se impune achitarea. Nu este permisă utilizarea unei schimbări de încadrare juridică formale, din abuzul în serviciu – care este evident dezincriminat – în delapidare, trafic de influență sau orice altă infracțiune, doar pentru că singura soluție (care mai rămâne instanței după Decizia nr. 405/2016 a Curții Constituționale) este achitarea. Dacă fapta nu s-a prescris, organul de urmărire penală să poată începe o nouă urmărire penală, dar aceasta este o altă chestiune. Judecătorul nu mai poate avea un rol de pseudo-procuror, care extinde acțiunea penală pentru că descoperă din starea de fapt noi încadrări juridice. Poate că e mai bine, poate că e mai rău, dar aceasta este noul cod. E lege. Și legea se respectă. Integral: https://www.hotnews.ro
Ce contin dosarele care au ajuns in instanta in cazul violentelor de la protestul Diasporei din 10 august 2018 La 11 luni de la protestul Diasporei din 10 august 2018, Ziare.com a analizat care este situatia anchetelor demarate de procurori in acest caz. Un numar de 18 huligani violenti au fost trimisi in judecata, niciun jandarm nu a fost inculpat, in ciuda sutelor de plangeri facute de protestatarii pasnici victime ale violentelor.– Doua dosare in care au fost cercetati 18 huligani, iar jandarmii sunt parti vatamate, au ajuns in instanta si au inceput procesele. Rechizitoriile sunt semnate de procurori de la Parchetul Capitalei si Parchetul Judecatoriei Sectorului 1. Dosarele au fost solutionate mai rapid deoarece in aceste cazuri au fost mai multe persoane arestate, iar probatoriul a fost administrat cu prioritate. Vorbim de declaratii ale martorilor, inregistrari video, interceptari telefonice sau recunoasteri ale jandarmilor. Cei mai multi huligani au recunoscut acuzatiile si au spus ca regreta faptele.– O parte din ancheta, in care jandarmii sunt parti vatamate, este in continuare pe masa procurorilor de la Parchetul Judecatoriei Sectorului 1. Ancheta este “in rem” si sunt efectuate cercetari pentru fapte de violenta: aproximativ 300 de fapte de ultraj, distrugere, tulburarea ordinii si linistii publice etc.– Megadosarul in care 560 de persoane sunt parti vatamate/parti civile si in care sunt cercetati mai multi sefi ai Jandarmeriei si ai Ministerului de Interne a fost declinat saptamana aceasta de procurorii militari din Parchetul General la DIICOT. Decizia de a declina ancheta vine dupa Jandarmeria s-a plans ca actiunile manifestantilor, prin amploarea si modul de desfasurare, au fost de natura sa puna in pericol securitatea nationala. Acuzatiile: tentativa la infractiunea de actiuni impotriva ordinii constitutionale. Integral: http://www.ziare.com
Codul administrativ a fost modificat în şedinţa de Guvern Codul administrativ, adoptat săptămâna trecută prin ordonanţă de urgenţă, a fost modificat în şedinţa de Guvern de miercuri, una dintre prevederi vizând folosirea limbii minorităţilor naţionale în administraţie. “În şedinţa de astăzi au fost operate câteva modificări şi clarificări în ceea ce priveşte Codul administrativ. Sunt practic clarificări privind anumiţi termeni şi anumite proceduri, urmare a observaţiilor în avizul primit de la Consiliul Legislativ. Pentru o mai mare acurateţe este clarificată procedura de trecere a unui bun din domeniul public al statului în domeniul public al unităţilor administrativ-teritoriale. Cu alte cuvinte, se specifică clar entităţile care elaborează şi iniţiază hotărârea de Guvern prin care un bun trece din domeniul public al statului în domeniul public al unităţilor administrativ-teritoriale, în sensul că această hotărâre de Guvern se face la solicitarea autorităţilor locale, iar ministerul care deţine bunul respectiv iniţiază actul normativ. Până acum Ministerul Dezvoltării Regionale era singurul minister care iniţia acest act normativ. De acum încolo, fiecare minister care are în posesie bunul respectiv va iniţia respectivul act normativ”, a anunţat purtătorul de cuvânt al Guvernului, Nelu Barbu, conform News.ro. O altă modificare vizează eliminarea acordării statutului special pentru anumite categorii de funcţionari publici. “Dintr-o eroare de formulare se înţelegea că funcţionarii Ministerului Finanţelor Publice ar putea avea statut special”, a spus Barbu. Nelu Barbu a precizat că în actul normativ s-a păstrat prevederea potrivit căreia în unităţile administrativ-teritoriale în care cetăţenii aparţinând unei minorităţi naţionale au o pondere de peste 20% din numărul locuitorilor, stabilit la ultimul recensământ, autorităţile administraţiei publice locale, instituţiile publice aflate în subordinea acestora, precum şi serviciile publice deconcentrate asigură folosirea în raporturile cu aceştia şi a limbii minorităţii respective.”Se menţine acea prevedere cu 20%, însă, în baza principiului autonomiei locale, se acordă dreptul autorităţilor publice locale de a decide prin hotărâre de consiliu utilizarea limbii minorităţilor şi în situaţiile în care nu se atinge ponderea de 20%, aşa cum a decis Parlamentul. Integral: http://www.bursa.ro
Dragnea contra României la CEDO. Meleșcanu „se spală pe mâini” de agentul CEDO: „Știu că e o problemă”/ „Nu intră în competența mea” punctele de vedere juridice Ministerul Afacerilor Externe, Teodor Meleșcanu, a declarat, joi, că nu i-a dat un mandat agentului guvernamental pentru Curtea Europeană de Drepturilor Omului, Viorel Mocanu, care i-a făcut pe plac lui Liviu Dragnea în cauza fostului șef PSD, de la CEDO, privind condamnarea în dosarul Referendumul.„Agentul CEDO este cel care reprezintă România în toate cauzele în fața Curții Europene a Drepturilor Omului. În ceea ce privește concluziile în dosar, oricine poate, în orice moment, dacă este agent și are autoritatea respectivă, să prezinte puncte de vedere. Este vorba despre puncte de vedere juridice, care nu intră în competența mea. Din acest punct de vedere, agentul CEDO poate să facă și să exprime poziția de agent în orice situație. Știu că e o problemă, știu că sunt discuții, au fost și alte concluzii care au fost trimise înainte de mine, care am propus instanței să decidă ea, au venit alte documente, alte argumente, agentul pentru CEDO le-a depus și pe acestea. Decizia oricum nu aparține agentului CEDO, ci Curții Europene a Drepturilor Omului”, a spus Meleșcanu, într-o conferință. Întrebat de HotNews.ro dacă agentul statului român la CEDO avea nevoie de un aviz sau mandat de la ministrul de Externe pentru o nouă linie de apărare a statului în procesul de la Strasbourg cu Liviu Dragnea, Teodor Meleșcanu a răspuns: „Păi dacă ar fi să dau mandat pentru fiecare concluzie…, avem în jur de 9.000 de dosare la grefa Curții Europene a Drepturilor Omului, așa că vă dați seama că n-aș face altceva decât să semnez hârtii”….În dosarul de la CEDO, Dragnea, reprezentat de avocatul irlandez O’Connor, se judecă cu statul român, reprezentat de agentul guvernamnatel din cadrul MAE, Viorel Mocanu, fost avocat al lui Sorin Opreascu și al Oanei Zăvoranu. Integral: https://www.hotnews.ro
Cum cumpără SIF Moldova, din banii societăţii, acţiuni pe care le dăruieşte conducerii, pe care aceasta le poate vinde mai apoi, la preţ preferenţial, tot societăţii Mutatul banilor din buzunarul SIF în cele personale ale lui Doroş şi Ceocea se numeşte performanţă managerială şi este substanţial recompensată Câte-un pic-pic-pic, până n-o mai rămânea nimic… Treptat, SIF 2 va trece, cătinel, în exclusiva proprietate a propriilor administratori. Fără fereală, ba chiar cu mândrie Din cele mai vechi timpuri, s-au încetăţenit, la specia noastră, unele apucături sănătoase, de oarecare bun simţ şi de implacabilă logică, obiceiuri care au generat efectele scontate şi care au stat la baza clădirii unor reţete de oarecare succes. Lumea s-a învârtit binişor în jurul axei principiilor năs-cute din logică şi bun simţ. Marile realizări s-au înfăptuit într-ascuns şi, biblic, au primit justa retribuţie tot în ascuns. Potlogăriile s-au consumat şi ele la adăpost de luarea la cunoştinţă a publicului larg, abil ascunse sub dis-creţie, întuneric, tăcere şi diversiune, din jenă, din teamă, din instinct de conservare….Aflăm, bunăoară, că “emisia de obligaţiuni de Stat s-a bucurat de succes” şi nu că, din pricini de disperată sărăcie, administratorii destinelor financiare ale patriei s-au împrumutat până peste cap, la dobânzi canibalice, milogindu-se de cămătarii instituţionali la îndemână. Vorbim de “corecţii” în loc de pierderi, de “deficite comerciale” în loc de pagube, de ” reţinerea investitorilor” şi nu de oameni care o iau la fugă cu mâna pe portofel când încercăm, stângaci, să-i momim în prăvălie. Găsim formule de creştere economică în venituri ipotetice, adesea neplauzibile, auzim răgete de tigru născute din extazul consumului, ne îmbătăm cu lichiditatea care subminează soliditatea unui sistem….Toate SIF-urile practică răscumpărări de pachete substanţiale de acţiuni spre a le anula, pentru a reduce capitalul social, a creşte valoarea de piaţă a acţiunilor şi a reduce discountul. SIF Moldova o face însă repetat şi la cote mai nesimţite, corelat cu alte inginereli. Tot în acest an, de exemplu, SIF 2 va răscumpăra 5 milioane de acţiuni (6,75 milioane de lei, la preţul de azi) în vederea alocării gratuite, ulterioare, către managementul şi personalul societăţii. Adică, SIF Moldova cumpără, ca în fiecare an, acţiuni proprii, din banii proprii, pentru a le oferi domnilor Doroş, Ceocea. Iancu, Radu etc. Le cumpără pentru a le dărui. În anul următor, Doroş, Ceocea, Iancu etc. vor putea să vândă aceste acţiuni, la un preţ preferenţial, cumpărătorului SIF Moldova, într-un program de răscumpărare. Asta în timp ce valoarea deţinerilor lor creşte oricum. Conducerea SIF foloseşte banii societăţii pentru cumpărături în folosul personal al conducătorilor. Care conducători sunt recompensaţi, prin alocări de noi acţiuni, pentru performanţele lor manageriale. Integral: ww.bursa.ro
Lucian Croitoru, despre proiectul prin care copiii să fie obligați să le plătească pensie de întreținere părinților: Înseamnă că autorii consideră fie că statul român nu are capacitatea de a face acest lucru, fie că nu are datoria Lucian Croitoru, consilierul guvernatorului BNR, spune că proiectul de lege prin care copiii să fie obligați să-și întrețină părinții și bunicii arată până unde poate merge o democrație dacă nu este condusă de principii descoperite, nu inventate, a căror validitate a fost demonstrată în practică, în sute sau mii de ani. În opinia lui Croitoru, proiectul înseamnă că autorii consideră fie că statul român nu are capacitatea de a face acest lucru, fie că nu are datoria și înseamnă și o negare a drepturilor omului de a beneficia de roadele muncii sale așa cum dorește. Lucian Croitoru comentează, pe Facebook, proiectul “legii recunoştinţei între generaţii”, depus de 73 de parlamentari, majoritatea PSD, spunând că este încă un exemplu de aberație a minții constructivist-raționaliste, care arată până unde poate merge o democrație dacă nu este condusă de principii descoperite, nu inventate, a căror validitate a fost demonstrată în practică, în sute sau mii de ani. În opinia consilierului guvernatorului BNR, această inițiativă înseamnă trei chestiuni: -“Autorii consideră fie că statul român nu are capacitatea de a face acest lucru, fie că nu are datoria de a face acest lucru, acest din urmă aspect intrând în contradicție cu esența doctrinei social democrate a partidului din care inițiatorii fac parte. -În al doilea rând, înseamnă o negare a drepturilor omului de a beneficia de roadele muncii sale așa cum dorește: nu poți obliga un tânăr să plătească pensie părinților, bunicilor și străbunicilor, naturali sau vitregi, mai ales după ce i-ai obligat, oricum, să plătească impozite în acest scop, pe care și-l asumă statul. -In al treilea rând, este un atac la morala românilor tineri majori, care sunt implicit acuzați de imoralitate din moment ce proiectul de lege presupune implicit că tinerii își neglijează părinții. din nou, unii că știu mai bine relațiile dintre indivizi și nevoile acestora”.Lucian Croitoru lansează și trei întrebări: -“Este sistemul public de pensii sau de asistență socială în faliment? -Cred inițiatorii proiectului legislativ că dreptul omului de a utiliza venitul din muncă în mod liber, este învechit și trebuie îngrădit? -Cred inițiatorii proiectului că tinerii în vârstă de muncă sunt imorali și-și părăsesc părinții la greu? Dacă răspunsul la această din urmă întrebare este pozitiv, sunt așa de numeroase cazurile încât depășesc resursele financiare ale sistemului public de pensii și de asistență socială?”. Integral: https://www.hotnews.ro
Guvernul trebuie să facă rost de 7 miliarde de lei ca să acopere gaura din buget, dar promite primarilor 1,5 miliarde În ședința CEx al PSD desfășurată miercuri seara la Vila Lac, ministrul Finanțelor, Eugen Teodorovici i-a avretizat pe liderii partidului că de la buget lipsesc câteva miliarde care trebuie urgent găsite pentru acoperirea deficitului. Guvernul trebuie să facă rost de aproape 7 miliarde de lei pentru menținerea deficitului bugetar sub 3%. Rectificarea bugetară pe care Guvernul o pregătește pentru finalul lunii iulie are însă vești bune pentru primari, care vor primi 1,5 miliarde de lei. Edilii sunt nemulțumiți, iar liderii din teritoriu au ridicat problema finanțelor din administrațiile publice locale la ședința Comitetului Executiv de la Vila Lac. Teodorovici a încercat să îi liniștească spunând că la rectificare vor primi banii pe care îi cer. Totuşi, ministrul s-a ferit să spună dacă va fi o rectificare pozitivă sau negativă. În perioada următoare va fi făcută o analiză, pentru a vedea în ce măsură se poate face o restructurare administrativă pentru reducerea cheltuielilor. Guvernul are nevoie de aproape 7 miliarde de lei. La rectificare, în ministerele și instituțiile unde nu s-au cheltuit banii, vor fi tăiate bugetele. Teodorovici va discuta zilele acestea cu fiecare minister în parte pe execuţia bugetară. Dacă în unele ministere se pune problema reducerilor de personal, aparatul bugetar fiind supradimensionat, sunt şi ministere unde trebuie făcute noi angajări, cum este de exemplu Ministerul Muncii, care trebuie să implementeze noua lege a pensiilor. Personalul de la Casa Naţională de Pensii este insuficient, spun surse guvernamentale. Integral: https://www.digi24.ro
EXCLUSIV Cum a îngropat omul lui Dragnea controlul Curții de Conturi la PSD referitor la cheltuirea banilor primiți din subvenția de la stat Un departament al Curții de Conturi a notificat PSD în 2018 că va demara controlul privind utilizarea subvenției de la stat, însă președintele Curții, Mihai Busuioc, considerat un apropiat al fostului lider PSD, a făcut în așa fel, încât acest control să nu mai aibă loc, au declarat pentru G4Media.ro surse din instituție. Potrivit acestora, Busuioc a transferat oficial în iunie 2019 competența de control de la departamentul care a inițiat controlul la alt departament, considerat obedient, și a anulat protocolul încheiat cu Autoritatea Electorală Permanentă privind exercitarea controlului comun. Pe de altă parte, Curtea de Conturi susține, într-un răspuns pentru G4Media.ro, că instituția nu a demarat niciun control în 2018 la partidele politice. În răspunsul semnat de Mihail Cătălin Toderașcu, șef serviciu, Curtea de Conturi susține că protocolul cu AEP a fost anulat după ce Guvernul a modificat în luna mai, prin OUG, legea electorală, eliminând, între altele, obligativitatea efectuării de către Curtea de Conturi a controlului subvențiilor acordate partidelor politice, în mod simultan cu Autoritatea Electorală Permanentă. Curtea de Conturi anunță, în răspunsul pentru G4Media.ro, că va realiza pe 26 august un control privind subvențiile acordate partidelor de la bugetul de stat ”în cadrul misiunii de audit financiar ce se va desfășura la Autoritatea Electorală Permanentă – instituție publică prin bugetul căreia se acordă subvențiile de la bugetul de stat către aceste formațiuni politice”. Amintim că vicepreşedintele AEP, Marian Muhuleţ, a declarat că Autoritatea a suspendat în ianuarie controlul privind modul în care PSD a cheltuit banii pe care i-a primit din subvențiile acordate partidelor politice în 2017 ca urmare a unei adrese a Curții de Conturi, care cerea ca acest control să se facă în august 2019. Integral: https://www.g4media.ro
… In atentia Domnului Consul General, Cătălin-Radu DANCU: despre dispretul Domnului Lucian, de la Consulatul din NY, fata de romanii din diaspora .…Pe scurt: Am sunat astazi, 3 iulie, la Consulat, pentru a afla cum si daca as putea sa imi reinnoiesc pasaportul romanesc prin posta, cum am mai facut-o acum cativa ani. Nu de alta, dar pentru a putea vota la urmatoarele alegeri. Am apasat toate tastele, am ascultat toate informatiile, dar am aflat doar ca toate documentele – certificat de nastere, pasaport american, s.a.m.d. trebuie prezentate in original. Aveti a ma intelege, parca nu ma trage inima sa-mi trimit, prin posta, Consulatului romanesc din New York genul asta de documente, ca poate nu le mai vad inapoi, si-atunci? Si-atunci am apasat tasta * si-am vorbit cu Domnul Lucian. I-am explicat despre ce e vorba. Domnul Lucian m-a mustrat ca nu i-am spus din capul locului ca e vorba de reinnoirea pasaportului prin posta, nu in persoana. Mi-am cerut, respectuos, scuze pentru ca nu am fost suficient de clar din capul locului, i-am explicat ca locuiesc in partea opusa a continentului. (Convorbirea a fost inregistrata.) Intelegator si putin amuzat, Domnul Lucian mi-a cerut adresa de email pentru a-mi trimite toate informatiile cerute. I-am dat-o, i-am multumit frumos, si-am asteptat emailul. Emailul a venit cu promptitudine, dar era vorba doar despre prezentarea actelor “in persoana”. Am crezut ca a fost, din nou, o neintelegere, asa ca am sunat din nou. Usurel iritat, de-asta data, mi-a raspuns tot Domnul Lucian. I-am atras atentia ca pe mine m-ar interesa reinnoirea pasaportului prin posta, nu in persoana, or emailul cu pricina se refera doar la reinnoirea in persoana. Domnul Lucian m-a pus sa-i citesc emailul la telefon. I-am citit pasajul cu “Toate documentele trebuie prezentate în original. Prezența personală a titularului de pașaport este obligatorie la depunerea documentelor.”Aha! – a exclamat satisfacut Domnul Lucian. Nu intelegeti romaneste? Nu cititi romaneste? L-am asigurat ca inteleg, dar ca intrebarea mea se referea strict la reinnoirea prin posta. Nu se mai poate – ca s-a putut acum cativa ani? Nu intelegeti romaneste? – m-a mai intrebat inca o data. Dar Dumneavoatra? – l-am intrebat. NU puteati sa-mi spuneti prin viu grai, la telefon, foarte simplu -nu, dom’le, reinnoirea prin posta nu mai este posibila? De ce-a fost nevoie de toata sarada asta? Asta l-a scos din sarite pe Domnul Lucian. Mi-a inchis telefonul in nas. De doua ori. Nadajduiesc ca Domnul Lucian intelege romaneste si-n scris, nu doar prin viu grai. Integral: http://www.contributors.ro/
Respect bicicliştilor bucureşteni! Înghit minim câte 20 de ţânţari pe zi! Ei fac adevărata dezinsecţie! Bicicliştii bucureşteni au fost felicitaţi după ce s-a constatat că fiecare biciclist înghite circa 20 de ţânţari pe zi. Mai mult, bicicliştii înghit preponderent femele, care sunt cele mai periculoase, pentru că ies exact dimineaţa şi pe la 6 seara, fix când trec bicicliştii. “Dacă am avea mai multe piste de biciclete, răspândite strategic prin oraş, problema ţânţarilor s-ar rezolva de sine, pentru că bicicliştii ar înghiţi 90% din aceste insecte nesuferite”, susţine reprezentantul unui ONG. Un biciclist capturat lângă Salon Golescu, în spate la Eva, avea în stomac ţânţari din 34 de specii, inclusiv din străinătate. Se pare că acesta înghiţise ţânţari într-o excursie în Grecia, unde închiriase o bicicletă, dar şi în Germania, unde mersese cu trenul şi căscase gura. Integral: https://www.timesnewroman.ro
30 Raspunsuri la Revista Presei – 5 iulie. “Membrii GRECO trebuie sa se conformeze recomandarilor continute in raportul de evaluare si sa le puna in aplicare in totalitate, in termenul stabilit de GRECO.”
mar05/07/2019 at 09:22
Interesant, cu o propunere care ar trebui rapid pusă în aplicare. Este cert că ce ce a făcut CCR- ul este similar unei lovituri de stat soft și că este nevoie de reformă, de readucere la normalitate a instituției. – ”Pentru aceste motive cred că CCR trebuie desființată ca autoritate și preluată ca secție în cadrul Înaltei Curți de Casație și Justiție. Pașnic, legal, printr-o reformă constituțională, ce poate fi inițiată de Președintele României, de un număr de parlamentari, sau de cetățeni, prin strângerea de semnături. ”
depemures05/07/2019 at 09:30
Bună dimineața! Cine să inițieze?Președintele? Să se zbată? Să vorbească? Să se lupte? Păi nu a urmărit cu îngrijorare? Pfff! A avut “pâinea și cuțitul” și putea rămâne în istorie ca un cavaler teuton ce a luptat pentru Constituție. Putea. Dar….moțăiala la umbră nu doare!
Intamplator05/07/2019 at 10:44
O idee pentru prima proasta a țării/după ce începe activitatea parlamentului poate da un oug….
Rezolvarea problemei subventiilio la partide așa cum au făcut bulgarii…
Bulgarii au făcut o lege prin care partidele pot primi contribuții nelimitate de la firme private….
simplu,nu? se termina și cu corupția și “democrația” este aplicat de “popor”=“firme private”
desy.demeter05/07/2019 at 10:58
Danilet: Solicitare explozivă a judecătorului Cristi Danileț după ce CCR a decis că între Parlament și ÎCCJ există un conflict. Pe scurt, magistrații CCR au decis că ÎCCJ ar fi trebuit să respecte prevederea legală care o obliga să aibă complete specializate pentru judecarea cazurilor de corupție. Șefia ÎCCJ, Cristina Tarcea, susține însă că toți judecătorii au asftfel de competențe și că specializarea nu era necesară. Amintim că principalul beneficiar al decizie CCR ar putea fi chiar fostul lider al PSD, Liviu Dragnea, care a fost condamnat de un complet nespecializat. Danileț cere eliminarea prevederii legale care cere specializarea și continuarea firească a proceselor aflate pe rol la ÎCCJ.
“Care e diferența dintre un judecător care nu are insigna la piept și unul care o are? Care e diferența dintre un judecător care are baveta curată și unul care o are pătată? Care e diferența dintre un judecător care are robă din generația când aceasta avea buzunare și unul care are robă din generația de acum, când aceasta are doar fante?
https://www.stiripesurse.ro/amp.php?article_id=1364481
A A05/07/2019 at 11:15
Un dobitoc:
https://www.g4media.ro/basescu-macron-si-merkel-folosindu-l-ca-paravan-pe-donald-tusk-au-reusit-sa-scoata-estul-uniunii-europene-in-afara-uniunii-europene.html
Unul din oameni lui spunea mai ieri ca porcul criminal bagat la puscarie recent este detinut politic.
A A05/07/2019 at 11:17
http://www.ziare.com/frans-timmermans/comisia-europeana/frans-timmermans-si-golanii-europei-respect-si-regret-1568015
Romania ar trebui sa se delimiteze net de guvernele pro-putka din grupul de la Visegrad.
A A05/07/2019 at 11:22
Nu-i doar porcul criminal maghiar orban la distrugerea UE…
https://www.g4media.ro/chipul-hidos-al-reformelor-judiciare-poloneze-cum-au-fost-denigrati-si-hartuiti-sistematic-magistratii-de-catre-guvernul-de-la-varsovia.html
Intamplator05/07/2019 at 12:00
Nenorocirea e alta/discutand cu oameni din comisie -estici&vestici-cred ca e o falie de gândire /esticii spun ca da,Timmermans a fost prea arogant,s a comportat “dictatorial” iar vesticii spun ca nu se poate face nimic cu țările estice/am încercat un dialog,plecând de la evenimente recente =demisia austriacului după “apariția” înregistrării petrecuta in 24 ore și situația prim ministrului ceh,căruia populatia ii cere demisia….. nu poți fi “diplomat” când ești sfidat….degeaba,esticii -și e vorba cam de angajați cam din toate fostele tari comuniste-o țin pe a lor=sunt discriminați ,sunt tratati ca “mâna a doua” dar nu fac nimic sa corecteze/nu e vorba deloc numai de romani…
despre România:chiar e privită cu simpatie de vestici spre deosebire de estici care sunt cam rasiști(nație de țigani)/șansa țării noastre s ar putea sa fie “tandemul” Macron-Cioloș ,primul fiind singurul lider care are viziune ;șansa asta a noastră depinde și de cât de “vie” va fi populatia/alegerile auroparlamentare au fost un PR extraordinar pentru noi/
Despre Rusia: nu are nici un interes sa dispară UE/ o vor slăbită și sa între in sfera lor de influenta,pentru asta e folosit Orbán ,Borisov și alții
PS D na Armand a făcut furori la parlament….e deja o vedeta si unii o considera ca un produs european/franțuzoaică care trăiește in România și ia ce e mai bun din ambele tari
A A05/07/2019 at 12:30
Si eu am speranta numai de la grupul USR-PLUS.
Turnesolul legat de influenta sa pozitiva, acceptata de vest, va fi alegerea procurorului european si viteza cu care acest proces are loc.
In rest sunt sceptic in legatura cu ceilalti europarlamentari romani alesi.
Oricare ar fi activitatile estice de slabire a UE in favoarea Rusiei, ele se bazeaza in interiorul acestor tari pe 3 elemente comune, proiectate si aplicate:
1- coruptie masiva si cotzareala la nivel de politici ale partidelor
2- provocarea prin mijloace politice a isteriei in randul populatiei (nationalism, social, educatie, etc)
3- atacarea sistemelor legale cladite si implementate in spirit UE.
Acestea sunt valabile in intreg grup Visegrad, dar si in Romania si Bulgaria.
Paganel05/07/2019 at 12:44
Aici este, de două ori încă, vina Vestului! Mai întâi, prin ipocritul de churchill, liderul „perfidului Abion”, care a vândut la Ialta, lui s(a)talin/satanin, aproape jumătate din Europa. Apoi, după 1989, aceiași vestici, au primit, aproape „pe nemestecate” țări est-europene incomplet de-comunizate, ca să-și repare prima „vină” (cea a apariției „Cortinei de Fier” postbelice, în mijlocul Europei). Și, dacă mă gândesc bine, aceiași vestici au refuzat condamnarea, în egală măsură, a comunismului, deși esticii (după aderarea lor, în 2004/2007) au vrut asta (nu toți, dar măcar o parte).
Acum se vede de ce n-au vrut vesticii condamnarea comunismului: mulți dintre ei, ăia cu eco-comunismul lor și alte stângisme curcubeistice sunt comuniști sadea, citind din „saga” political correctness-ului!
A A05/07/2019 at 12:51
Da, insa trebuie sa o luam de aici incolo; timpul termic este ireversibil (de fapt, timpul nici nu exista… 🙂 – Carlo Rovelli)
A A05/07/2019 at 12:48
Referitor la observatia dvs despre aspectul “…vesticii spun ca nu se poate face nimic cu țările estice…”, impresia mea este similara cu cea vestica, cel putin pentru ultimii 3-4 ani.
Esticii s-au obligat sa respecte principiile legilor UE si le-au implementat inainte de aderare, pentru ca mai apoi, mai repede sau mai incet, sa o ia razna cu totii pentru a le mistifica.
Asta se cheama golanie de stat. Romania sa sparga gasca asta toxica “estica”, numai spre binele ei.
Nu poate fi vorba de nici un fel de discrimnare, in acest context.
Paganel05/07/2019 at 13:00
Referitor la comentariul dumneavoastră de mai sus (12.51 – scriu aici, că acolo „n-am loc” 🙂 ), e o idee bună, avansată de Cioloș, să fie extins MCV-ul la toate statele membre. Dacă iese Kovesi procuror european, mulți estici (dar chiar și vestici!) o vor cam „băga pe mânecă)!
A A05/07/2019 at 13:42
Excelenta idee a lui Ciolos!
Si calata de sentimentele populatiilor largi din mai toata UE, vestica si estica.
Intamplator05/07/2019 at 14:08
Paganel05/07/2019 at 12:27
https://www.ziaruldeiasi.ro/stiri/mii-de-persoane-ies-la-protest-azi-cerand-refacerea-drumurilor-din-zona-moldovei–223821.html
„Organizatorii estimează că la protest vor participa aproximativ 2000 de persoane.
Daniel Câşlariu a făcut apel şi la reprezentanţii partidelor politice să se alăture acestui demers, fără însă a politiza acţiunea.”
cedric05/07/2019 at 12:48
Cum se leaga lucrurile:
https://www.aktual24.ro/fosta-iubita-a-lui-liviu-dragnea-a-fost-angajata-de-chris-terhes-la-bruxelles-europarlamentarul-psd-si-a-facut-o-consiliera/
desy.demeter05/07/2019 at 14:00
“Curtea de Apel Bucuresti obliga Sectia pentru procurori din cadrul CSM sa acorde procurorului Zarafina Puiu, de la Sectia de investigare a infractiunilor din Justitie (SIIJ), avizul anual pentru mentinerea in functie dupa implinirea varstei de 65 de ani. Decizia poate fi contestata la Inalta Curte.
In lipsa avizului, Zarafina Puiu s-ar fi pensionat saptamana viitoare.” http://www.ziare.com/stiri/magistrati/curtea-de-apel-bucuresti-obliga-csm-sa-i-dea-aviz-de-munca-unui-procuror-ss-care-ar-trebui-sa-iasa-la-pensie-1568144
cedric05/07/2019 at 14:00
Asta ar mai lipsi sa-i aresteze Florea pe cei din CSM care boicoteaza sedintele de validare a ei ca sefa SS!
Se pare ca Ondine Ghergut are informatii in acest sens.
https://www.comisarul.ro/articol/romafia!-procuroarea-psd-le-a-facut-dosare-penale-_1007637.html
cedric05/07/2019 at 14:24
Teroare in toata regula:
https://www.g4media.ro/lia-savonea-trimite-inspectia-judiciara-la-inalta-curte-in-vederea-analizarii-responsabilitatii-conducerii-instantei-supreme.html
Paganel05/07/2019 at 15:48
Să iasă USR-PLUS să explice, pe toate căile posibile, că jigodiile astea – florea, savonea et co – sunt „plantate” de muiepsd, din epoca (pușcăriașului) dracknev! Așa, de la vreo 20%, muiepsd se va tot duce și mai la vale. După un sondaj ce circulă prin târg, la Iași, ciuma roșie ar fi pe la 15%!
Să continue ciuma roșie să enerveze lumea, și (până) la toamnă, și la anul! Vor vedea ei dacă mai „pupă” 10%! Ceea ce, la urma-urmei, n-ar fi rău, ba dimpotrivă!
Tzepelica05/07/2019 at 17:41
“Lucian Netejoru a scăpat. Asta pentru că mai mulţi judecători, membri ai CSM, au boicotat şedinţa refuzând să participe la şedinţa de plen. Iar din lipsă de cvorum, şedinţa s-a anulat. Anterior, avusese loc şedinţa Secţiei pentru judecători a CSM, care a avut cvorum. De altfel, patru dintre judecătoarele care au absentat – Simona Marcu, Nicoleta Ţînţ, Mirela Oprina şi Lia Savonea – au condiţionat participarea la şedinţă de scoaterea punctului de pe ordinea de zi referitor la votarea raportului de audit privind activitatea IJ.”
https://adevarul.ro/news/eveniment/prima-sedinta-csm-vacanta-zeci-pensionari-contestatii-reincadrari-functii-venituri-suplimentare-1_59a6408f5ab6550cb875a788/index.html?fbclid=IwAR2C2der0vC3ylF7Ys9lRgQH8q7lVGD3RprpYLsCHtptxnV7WG2bOdBk0q8
A A05/07/2019 at 14:44
https://www.g4media.ro/breaking-cale-deschisa-pentru-kovesi-la-sefia-parchetului-european-contracandidatul-sau-e-in-carti-pentru-sefia-dna-ului-francez.html
mar05/07/2019 at 14:45
Se pare că Laura Codruța Kovesi va fi noul șef al Parchetului European.
A A05/07/2019 at 15:52
https://www.g4media.ro/presedintia-finlandeza-a-consiliului-ue-insista-asupra-conditionarii-accesarii-fondurilor-europene-de-statul-de-drept.html
Spiritul lui Carl Gustaf Emil Mannerheim. Nu va fi de glumit 🙂
radu205/07/2019 at 22:39
Buna seara. Inca o eminenta maro…cenusie este evacuata de la borcanul cu dulceata si asteapta urmatoarea sinecura de stat. https://www.aktual24.ro/s-a-saturat-de-psd-si-dancila-creierul-economic-al-partidului-isi-anunta-plecarea-the-end/
Nana06/07/2019 at 00:21
Buna seara dragi politeeni! Trec zilnic pe aci, dar sunt intro perioada extrem de incarcata profesional. Sper sa se prabuseasca la un nivel sub zero si daca insista pe drumul ales dupa decizia CCR au toate sansele.
@Radu2: “Distinsul” nu s-a saturat. Exista 2 variante: ori mai are o urma de decenta (prof. univ. ASE) si a inteles ca ce a conceput e relativ utopic, ori si-a realizat imensa prostie dementa prin asocierea cu Valcov si incearca sa scape de nota de plata. In ambele ipoteze un ticalos in minus pe moment.
mar06/07/2019 at 00:34
Bună seara!/Bună dimineața!
Mai degrabă varianta 2, ASE-ul este și a fost roșu prin definiție.
Nana06/07/2019 at 01:10
Buna dimineata, ca nici macar n-am privit ceasul. 🙂
Da, inclin si eu spre a doua varianta, mai ales ca e convins + pozeaza in atotstiutor. ASE-ul ca ASE-ul, dar ma abtin sa mai spun ca ‘puiesc’ “rosii” si in alte locuri, inclusiv institutele academiei. Jale!
mar05/07/2019 at 22:55
https://www.g4media.ro/ciolos-am-convenit-cu-emmanuel-macron-sa-lucram-impreuna-pentru-a-realiza-cat-mai-repede-nominalizarea-sefului-parchetului-european-pornind-de-la-sprijinul-pe-care-laura-codruta-kovesi-l-a-obtinut.html
« Revista Presei – 6 iulie. “Curtea asta va fi studiata in universitati la asa nu in materie de contencios constitutional. “
Revista Presei – 4 iulie. CCR a decis: politicul e mai presus de Justiție! Iar azi recidivează »

References: CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CCR 
 CSM 
 CSM 
 CCR 
 CCR